Mala Rodríguez, Sara Hebe i Núria Graham encapçalen la representació femenina del festival Music Port Fest
29 de maig 2018

​ ![](/media/2z2jb053/16cartel.jpg)  

La rapera Mala Rodríguez és el principal referent femení del cartell del festival Music Port Fest, que se celebrarà en La Nau del Port de Sagunt els dies 6 i 7 de juliol. L'artista nascuda a Jerez de la Frontera (Cadis) arribarà amb les seues rimes el dissabte, 7 de juliol i oferirà les composicions que ha preparat en les últimes setmanes. A més, no faltaran cançons dels seus treballs _Luj__o ibérico_  (Universal, 2000), _Alevosí__a_ (Universal, 2003) o _Malamarism__o_  (Universal, 2007), que la van convertir en una gran figura del rap estatal.

En aeixes coordenades sonores també es mou Sara Hebe. Referent de l'hip-hop llatinoamericà i combatiu, la cantant argentina afegirà dosi de cumbia, punk, reggae i electrònica al seu còctel. El Music Port Fest també comptarà amb la poderosa veu de Maika Sitte al capdavant de Freedonia, punta de llança del moviment soul i funk a Espanya. L'any passat, els madrilenys van publicar el seu tercer disc, titulat _Shenob__i_. L'àlbum és un cant a la llibertat de la dona i va ser gravat de forma artesanal i en analògic.Així mateix, les notes de la música negra dominen l'últim treball dels saguntins Arcana Has Soul. La vocalista, Lourdes Trujillo, defensarà els temes del disc _Set Me Free_, publicat el passat mes d'octubre. D'altra banda, María Gea (baix) i Patricia Ferragud (teclats) són components del grup valencià La Plata. Des dels seus primers concerts, fa un any i mig, el quintet ha sigut assenyalat com un dels noms a seguir. La seua proposta, un pop accelerat amb reminiscències malenconioses, s'ha consolidat completament amb el disc _Desorde__n_ (So Xic, 2018).

  
El Music Port Fest també acollirà la posada de llarg del segon llarga durada de Núria Graham. _Doe__s It Ring a Bell?_  (Segell de Primavera, 2017) es mou entre el folk, el pop i la psicodèlia amb l'evocadora veu de la catalana com a guia. A més, el públic que s'acoste al Port de Sagunt podrà cantar i ballar els ritmes mestissos de Flora Sempere i els seus companys d’El Diluvi. Els alcoians fusionen les notes del folk mediterrani amb cumbia, reggae o rumba. I les cadències jamaicanes també tindran espai en el Music Port Fest gràcies a una altra formació valenciana, Candela Roots. Estel Navarro (veu), Karla Palacios (baix), Vero Forment (veus) i Clara Calvo (teclats) prendran l'escenari el dissabte, 7 de juliol.

  
**Club Music Port**

  
Finalment, el festival oferirà la possibilitat de seguir ballant i gaudint de la música fins que es faça de dia amb les sessions Club Music Port. La nit del divendres, les encarregades de posar el ritme i fer que el públic ho passe en gran seran la camaleònica Ley Dj i Eva Amaral, que posarà de llarg el seu projecte Eva A. – Xabi B. (Eva Amaral – Xabi Blanco).

  
**El Music Port Fest**

La primera edició del Music Port Fest se celebrarà els dies 6 i 7 de juliol al voltant de l'antiga siderúrgia d'Alts Forns del Mediterrani. A més de música, també hi haurà espectacles de teatre de carrer i _performances_ amb la participació del públic.

La iniciativa s'emmarca en les accions culturals destinades a revitalitzar la zona industrial del Port de Sagunt. Així mateix, forma part dels actes de la Capitalitat Cultural Valenciana de Sagunt durant el 2018. Tot açò, gràcies al treball conjunt de les promotores valencianes El Caimán Producciones, Metrònom i Sagarmanta junt a l'Ajuntament de Sagunt, l'Agència Valenciana de Turisme i Turisme València, departament de la Diputació de València.

  
**Entrades a la venda**

  
Les localitats per al Music Port Fest ja es poden adquirir en la pàgina oficial de l'esdeveniment  ([](https://musicportfest.com/)[ht](https://musicportfest.com/)tps://musicportfest.com). Actualment, el preu de l'abonament és de 53 € (abonament complet amb zona d'acampada); 43 € (abonament complet); i 38 € (abonament complet per a persones empadronades a Sagunt). Els preus canviaran a partir del pròxim 5 de juny o quan s'esgoten. Les entrades de dia estan disponibles per 30 €.

  
El recinte comptarà amb zona d'acampada i autocaravanes, i amb un litoral de 13 quilòmetres de platges.

*   [](http://www.facebook.com/sharer.php?u=https://aytosagunto.es/va/actualitat/mala-rodriguez-sara-hebe-i-nuria-graham-encapcalen-la-representacio-femenina-del-festival-music-port-fest/ "Facebook")
*   [](http://twitter.com/share?url=https://aytosagunto.es/va/actualitat/mala-rodriguez-sara-hebe-i-nuria-graham-encapcalen-la-representacio-femenina-del-festival-music-port-fest/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/mala-rodriguez-sara-hebe-i-nuria-graham-encapcalen-la-representacio-femenina-del-festival-music-port-fest/ "Linked In")
*   [](mailto:?body=https://aytosagunto.es/va/actualitat/mala-rodriguez-sara-hebe-i-nuria-graham-encapcalen-la-representacio-femenina-del-festival-music-port-fest/)